smcproject/ml-wiki-sentences huggingface dataset:
ഒരു ലേസർ റീഡ്/റൈറ്റ് ഹെഡ് , സർവോ മെക്കാനിസം, അനുബന്ധ ഇലക്ട്രോണിക് പരിപഥം എന്നിവയാണ് സീഡി ഡ്രൈവിൻറെ  പ്രധാന ഭാഗങ്ങൾ.
കോംറ്റൺ
കോംറ്റൺ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് തെക്കൻ ലോസ് ഏഞ്ചലസ് കൗണ്ടി യിൽ, ലോസ് ആഞ്ചലസ് നഗര കേന്ദ്രത്തിനു തെക്കായി സ്ഥിതി ചെയ്യുന്ന ഒരു നഗരമാണ്.
കൗണ്ടിയിലെ ഏറ്റവും പഴക്കമേറിയ നഗരങ്ങളിലൊന്നായ കോംപ്റ്റൺ, 1888 മേയ് 11 ന്  സംയോജിപ്പിക്കപ്പെട്ട എട്ടാമത്തെ നഗരമായിരുന്നു.
2010 ലെ യു.എസ്. സെൻസ് പ്രകാരം ഈ നഗരത്തിലെ ജനസംഖ്യ 96,455 ആയിരുന്നു.
ലോസ് ഏഞ്ചൽസ് കൗണ്ടിയുടെ മദ്ധ്യത്തിലെ ഈ നഗരത്തിൻറെ ഭൂമിശാസ്ത്രപരമായ നിലനിൽപ്പിൻറെ പ്രത്യേകത കാരണമായി ഈ നഗരം "ഹബ് സിറ്റി" എന്ന് അറിയപ്പെടുന്നു.
അവലംബം അവലംബം ↑ ↑ ↑ 1 2 3 4 ↑ ↑ ↑ ↑ ↑ ↑ ↑ ↑ ↑
ഇടിമൂഴിക്കൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഫെബ്രുവരി മുതൽ തുടരുന്നു.
കേരളത്തിലെ മലപ്പുറം ജില്ലയിലെ കൊണ്ടോട്ടി താലൂക്കിലെ ചേലേമ്പ്ര പഞ്ചായത്തിലുള്ള പ്രദേശം.
NH17 സമീപം സ്ഥിതി ചെയ്യുന്നു.
ഇടുക്കി ഇംഗ്ലീഷ് വിലാസം https://ml.wikipedia.org/wiki/Idukki_Township
9°51′N 76°58′E ﻿ / ﻿ 9.85°N 76.97°E ﻿ / 9.85; 76.97 ഇടുക്കി ജില്ലയിലെ ഒരു ഗ്രാമമാണ് ഇടുക്കി .
ഇടുക്കി ജില്ലയിലെ ഒരു ചെറുപട്ടണമായ ചെറുതോണിക്കു സമീപമായാണ് ഗ്രാമത്തിന്റെ സ്ഥാനം.
ചെറുതോണി - കട്ടപ്പന പാതയിൽ സ്ഥിതി ചെയ്യുന്ന ഗ്രാമത്തിന്റെ സമീപ പ്രദേശങ്ങൾ തങ്കമണി , വാഴത്തോപ്പ് എന്നിവയാണ്.
ഇടുക്കി അണക്കെട്ട് ഈ ഗ്രാമത്തിലാണ് സ്ഥാപിച്ചിരിക്കുന്നത്.
നിറയാറായ ഇടുക്കി ഡാം.
ഇടുക്കിയിലെ പ്രിയദർശിനിമേട്ടിൽനിന്നുമുള്ള ഫോട്ടോ.
2001-ലെ ഇന്ത്യൻ ജനസംഖ്യാ കണക്കെടുപ്പ് (സെൻസസ്) അനുസരിച്ച് ഗ്രാമ ജനസംഖ്യ 11,014 ആണ്.
പുരുഷൻ‌മാർ ഇതിൽ 51%-ഉം സ്ത്രീകൾ 49%-ഉം ആണ്.
ഇവിടുത്തെ സാക്ഷരത 82% ആണ്.
പുരുഷന്മാരുടെ സാക്ഷരതാ നിലവാരം 84%-ഉം സ്ത്രീകളുടേത് 81%-ഉം ആണ്.
കുട്ടികളുടെ ജനസംഖ്യ 12% ആണ്.
ചിത്രശാല ഇടുക്കി അണക്കെട്ട്
ഇടിഞ്ഞിൽ ഇംഗ്ലീഷ് വിലാസം https://ml.wikipedia.org/wiki/Commiphora_caudata
ഇന്ത്യയിലെ വരണ്ട കാലാവസ്ഥയുള്ള ആവാസവ്യവസ്ഥയിൽ കാണപ്പെടുന്ന ഒരു ഔഷധസസ്യമാണ് ഇടിഞ്ഞിൽ .
ഇത് കിളി ഇടിഞ്ഞിൽ എന്നും അറിയപ്പെടുന്നു.
ഇതിന്റെ ശാസ്ത്രീയനാമം Commiphora caudata എന്നാണ് .
( കോഴിക്കോട് ഭാഗങ്ങളിൽ ഇടിഞ്ഞിൽ എന്നാൽ ക്ഷേത്രങ്ങൾക്ക് ചുറ്റും (ചുറ്റമ്പലത്തിൽ) എണ്ണയൊഴിച്ച് ദീപം തെളിയിക്കാൻ ഉപയോഗിച്ചുവരുന്ന കുഴിഞ്ഞ കൈക്കുമ്പിളിന്റെ ആകൃതിയും ഏകദേശം അത്രതന്നെ വലിപ്പമുള്ള ഇരുമ്പ് കൊണ്ടോ പിച്ചളകൊണ്ടോ ഉണ്ടാക്കിയ സാധനമാണ്) ചില സ്ഥലങ്ങളിൽ ഇളിഞ്ഞിൽ എന്നും പറയുന്നുണ്ട്.
ശരാശരി 10 മീറ്റർ വരെ പൊക്കത്തിൽ ശാഖോപശാഖകളായി വളരുന്ന, തണ്ടുകളിൽ നിന്നും നേർത്ത തൊലി പൊഴിക്കുന്ന സസ്യം കൂടിയാണിത്.
ഇലകൾ മിനുസമാർന്നതും അരികുകൾ സർപ്പിളാകൃതിയിലും കാണപ്പെടുന്നു.
തായ്തണ്ടിൽ നിന്നും ഉണ്ടാകുന്ന ശാഖകളിൽ 5-7 ഇലകൾ വരെ സമ്മുഖമായി ക്രമീകരിച്ചിരിക്കുന്നു.
പൂക്കൾ    ചെറുതും സുഗന്ധമുള്ളതുമാണ്.
ഒരു വിത്ത് മാത്രം കാണപ്പെടുന്ന കായ്കൾ മാംസളവും ഗോളാകൃതിയിലും ഉള്ളതുമാണ്.
ഒടിവ്, ചതവ് എന്നിവയ്ക്ക് ഇത് ഔഷധമായി ഉപയോഗിക്കുന്നു.
നാടൻ രീതിയിൽ ഉളുക്കിനു ഇതിന്റെ തൊലി അരച്ച് പുരട്ടാറുണ്ട്.
രസഗുണങ്ങൾ രസം - കഷായം, മധുരം ഗുണം - ലഘു, സ്നിഗ്ദ്ധം വീര്യം - ശീതം അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Commiphora caudata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഇടിഞ്ഞിൽ പൂവ്
ഇടിമിന്നലുകളുടെ പ്രണയം Ediminnalukalude pranayam Ediminnalukalude pranayam
മലയാള സാഹിത്യരംഗത്ത് ശ്രദ്ധേയനായ പ്രമുഖ കഥാകൃത്തായ പി.കെ. പാറക്കടവ് രചിച്ച ഒരു മലയാളം ഭാഷാനോവലാണ് ഇടിമിന്നലുകളുടെ പ്രണയം .
കേരളത്തിൽ നിന്ന് പാലസ്തീന്റെ പ്രണയവും പോരാട്ടവും പ്രമേയമാക്കി എഴുതിയ ഈ ലഘു നോവൽ അസ്വസ്ഥ പ്രദേശങ്ങളിലെ മനുഷ്യജീവിതത്തെ കുറിച്ചുള്ള ഒരു ഉൾക്കാഴ്ച നൽകുന്നു.
ഇതിൻറെ പ്രസാധകർ ഡി.സി. ബുക്സ് ആയിരുന്നു.
യുദ്ധങ്ങൾ മനുഷ്യജീവിതത്തിൽ ഉണ്ടാക്കുന്ന വേദന ഏറിയ മുറിവുകളുടെ ഒരു നേർക്കാഴ്ച ഇടി മിന്നലുകളുടെ പ്രണയം ആവിഷ്ക്കരിക്കുന്നുണ്ട്.
തങ്ങൾ ജനിച്ചു വളർന്ന സ്വന്തം നാടും ഒപ്പം ഉറ്റവരും ഉടയവരും എല്ലാം ഒന്നും അല്ലാതാകുന്ന അവസ്‌ഥയുടെ ദയനീയതയും നിസ്സഹായതയും   ഈ ചെറു നോവലിൽ പറയുന്നുണ്ട്.
ഒരോ നിമിഷവും മരണം മുന്നിൽക്കണ്ട് ജീവിക്കുന്ന പച്ചയായ ഒരുപിടി മനുഷ്യരെ ഈ നോവലിൽ കാണാൻ സാധിക്കും.
പതിനേഴ് ലഘു അധ്യായങ്ങൾ ആയിട്ടാണ് ഈ നോവൽ പാറക്കടവ് രചിച്ചിട്ടുള്ളത്.
ഇസ്രായീൽ പട്ടാളത്തിൽ നിന്നും പാലസ്തീൻ ജനത അനുഭവിക്കുന്ന യാതനകൾ എപ്രകാരം ആണെന്ന് ഈ നോവൽ കാണിച്ചു തരുന്നു.
അലാമിയയുടേയ്യും  ഫെർനാസിന്റെയ്യും പ്രണയവും ജനങ്ങൾ അനുഭവിക്കുന്ന കൊടിയ പീഡനങ്ങളും പറയുന്ന നോവൽ തന്റെ സ്വരാജ്യം ഏതൊരാൾക്കും എത്രമേൽ പ്രിയപ്പെട്ടതാണ് എന്ന് ബോധ്യപെടുത്തി തരുന്നു.
തങ്ങളുടെ രാജ്യത്തിനു വേണ്ടിയുള്ള യുദ്ധത്തിൽ ജനങ്ങൾ എല്ലാരും ഒറ്റക്കെട്ടായ്യി നിന്ന് പോരാടുകയും നിരന്തരം മരിച്ചുവീഴുന്നും ഉണ്ട്.
എന്നാൽ അവ ഒന്നും അവരുടെ പോരാട്ട വീര്യത്തെ കുറക്കുന്നില്ല.
ഇടി മിന്നലുകളുടെ പ്രണയം അതിനെ ഒപ്പി എടുത്ത് ആവിഷ്‌ക്കരിച്ചിരിക്കുന്നു.
ഇടിയക്കടവ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിൽ കൊല്ലം താലൂക്കിൽ കിഴക്കേ കല്ലട വില്ലേജിലും മൺട്രോതുറുത്ത് പഞ്ചായത്തിലും ഉൾപ്പെട്ട് വരുന്നതും കല്ലടയാറിൻറെ തീരത്ത് സ്ഥിതി ചെയ്യുന്നതമായ  പ്രദേശമാണ് ഇടിക്കടവ്.
മൺട്രോതുരുത്തിലേയ്ക്ക് പ്രവേശിക്കുന്നത്  കല്ലടയാറിന് കുറുകെയുള്ള  ഇടിയക്കടവ് പാലത്തിലൂടെയാണ്.
നിരവധി കടകളും ചന്തയും ഒക്കെയുള്ള വാണിജ്യ കേന്ദ്രം കൂടിയാണ് ഇത്.
ഇടിയക്കടവ് ചന്ത പണ്ട് കാലത്ത് പ്രസിദ്ധമായിരുന്നു.
ഇടിയപ്പം ഇംഗ്ലീഷ് വിലാസം https://ml.wikipedia.org/wiki/Idiyappam
കേരളത്തിൽ ഉപയോഗിക്കുന്ന ഒരു ഭക്ഷണപദാർത്ഥമാണ്‌ നൂൽപുട്ട് അഥവാ ഇടിയപ്പം .
പൊടിച്ചുവറുത്ത അരി ഉപയോഗിച്ച് ആവിയിൽ വേവിച്ച് ‌ നൂൽ പുട്ട് ഉണ്ടാക്കുന്നു.
ചിലസ്ഥലങ്ങളിൽ തേങ്ങാപ്പീരയും ഇടിയപ്പത്തിന്റെ കൂടെ ചേർക്കുന്നു.
ശ്രീലങ്കയിലെയും ഒരു പ്രധാന പ്രാതൽ-അത്താഴ ഭക്ഷണമാണ് ഇടിയപ്പം .
ചേരുവകൾ അരി : കുതിർത്ത് പൊടിച്ചു വറുത്തത്.
തേങ്ങ : അലങ്കാരത്തിനും രുചിക്കും ചേർക്കുന്നു.
ഉപ്പ് : സ്വാദ് ക്രമീകരിക്കുന്നതിന്‌ ഉപയോഗിക്കുന്നു.
വെള്ളം : കുഴയ്ക്കുന്നതിന്‌ ഉപയോഗിക്കുന്നു.
ചിത്രശാല ഇടിയപ്പത്തിന്റെ ചിത്രങ്ങൾ ഇടിയപ്പം ഉണ്ടാക്കാൻ മുൻകാലങ്ങളിൽ ഉപയോഗിച്ചിരുന്ന മരം കൊണ്ടുള്ള അച്ച്.
വറുത്ത അരിപ്പൊടിയും വെള്ളവും കുഴച്ചത്.
അച്ചിലൂടെ...
തട്ടിലേക്കു..
ആവിയ്ക്ക് വെയ്ക്കുന്നതിനു മുമ്പ് .
ആവി കയറ്റുന്നു വേവിച്ച നൂൽ പുട്ട് .
ഇടിയപ്പം.
നൂലപ്പം ഉണ്ടാക്കുവാനുപയോഗിക്കുന്ന അച്ച് ഇടിയപ്പം പാത്രത്തിൽ ഇടിയപ്പവും കടലക്കറിയും.
പ്രാതൽ.
ഇടിയപ്പം അവലംബം ↑ http://www.lankalibrary.com/food.shtml Idiyappam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇടിയും മിന്നലും ഇംഗ്ലീഷ് വിലാസം https://ml.wikipedia.org/wiki/Idiyum_Minnalum
എസ്.എൽ. പുരം സദാനന്ദൻ കഥയും തിരക്കഥയും സംഭാഷണവുമെഴുതി പി.ജി. വിശ്വംഭരൻ സംവിധാനം ചെയ്ത് 1982ൽ പ്രദർശനത്തിനെത്തിയ മലയാള ചലച്ചിത്രമാണ് ഇടിയും മിന്നലും .
പ്രേംനസീർ , രതീഷ് , മമ്മൂട്ടി , കുതിരവട്ടം പപ്പു , ശ്രീവിദ്യ , ശാന്തി കൃഷ്ണ തുടങ്ങിയവരായിരുന്നു പ്രധാന അഭിനേതാക്കൾ .
അവലംബം ↑ ഇടിയും മിന്നലും - മലയാളസംഗീതം.
ഇൻഫോ ↑ ഇടിയും മിന്നലും - മലയാളചലച്ചിത്രം.
ഇടിവി ബാൽ ഭാരത്
ഹൈദരാബാദ് ആസ്ഥാനമായുള്ള ഇടിവി നെറ്റ്‌വർക്ക് സംപ്രേഷണം ചെയ്യുന്ന ആനിമേറ്റഡ് പ്രോഗ്രാമിംഗിന്റെ ഉടമസ്ഥതയിലുള്ള കുട്ടികളുടെ പേയ്‌മെന്റ് ടെലിവിഷൻ ചാനലാണ് ഇടിവി ബാൽ ഭാരത്.
2021 ഏപ്രിൽ 27-ന് സമാരംഭിച്ച ചാനലിൻ്റെ തുടക്കത്തിൽ പന്ത്രണ്ട് ഭാഷാ ഓഡിയോ ട്രാക്കുകൾ ഉണ്ടായിരുന്നു.
കുട്ടികൾക്കായി സമർപ്പിച്ചിരിക്കുന്ന നെറ്റ്‌വർക്കിന്റെ ആദ്യത്തെ ടെലിവിഷൻ ചാനലാണ് ബാൽ ഭാരത്.
പതിനൊന്ന് ഇന്ത്യൻ ഭാഷകളിലും ഇംഗ്ലീഷിലും ഉൾപ്പെടെ ഒന്നിലധികം ഭാഷകളിൽ ഓഡിയോ ട്രാക്കുകൾ ഉൾപ്പെടുത്തിയ ഒരേയൊരു ചാനലാണിത്.
എന്നിരുന്നാലും ബാൽ ഭാരതിന്റെ പഞ്ചാബി, ഒഡിയ, ഗുജറാത്തി, മറാഠി, ബംഗാളി, ആസാമീസ് എന്നീ പ്രാദേശിക ചാനലുകൾ 2022 ഏപ്രിൽ 1-ഓടെ പ്രവർത്തനം അവസാനിപ്പിക്കുമെന്നും അവരുടെ ഓഡിയോ ഫീഡുകൾ മറ്റ് ആറ് ഭാഷകൾക്കൊപ്പം നിലനിൽക്കുമെന്നും അവർ പ്രഖ്യാപിച്ചു.
പ്രോഗ്രാമിംഗ് ഇതും കാണുക
ETV നെറ്റ്‌വർക്ക് , രാമോജി ഗ്രൂപ്പ് , ഈനാട് അവലംബം ↑ ↑ ↑ ↑ ↑
ഇടിക്കാലൂരി പനമ്പട്ടടി ഇംഗ്ലീഷ് വിലാസം https://ml.wikipedia.org/wiki/Idikaluri_panampattadi
പി.എൻ. ഗോപീകൃഷ്ണൻ രചിച്ച മലയാള കവിതാ സമാഹാരമാണ് ഇടിക്കാലൂരി പനമ്പട്ടടി .
2014 ലെ കേരള സാഹിത്യ അക്കാദമി പുരസ്കാരം ഈ കാവ്യസമാഹാരത്തിനായിരുന്നു.
2006 മുതൽ 2011 വരെ എഴുതിയ അമ്പതോളം കവിതകളുടെ സമാഹാരമാണിത്.
മാതൃഭൂമി ബുക്സ് ആണ് പ്രസാധകർ.
2012 ജനുവരിയിൽ പ്രസിദ്ധീകരിച്ച പി.എൻ. ഗോപീകൃഷ്ണന്റെ രണ്ടാമത്തെ കാവ്യസമാഹാരമാണിത്.
‘മടിയരുടെ മാനിഫെസ്റ്റോ’ എന്ന ആദ്യസമാഹാരത്തിനുശേഷം പുറത്തുവരുന്ന കാവ്യഗ്രന്ഥമാണിത്.
പുരസ്കാരങ്ങൾ 2014 ലെ കേരള സാഹിത്യ അക്കാദമി പുരസ്കാരം അവലംബം "തോമസ് മാത്യുവിനും കാവാലം നാരായണപ്പണിക്കർക്കും കേരള സാഹിത്യ അക്കാദമി ഫെല്ലോഷിപ്പ്".
ശേഖരിച്ചത് 29 ഫെബ്രുവരി 2016 .
കൊടകര മഹല്ല് ജുമാ-അത്ത്
കൊടകര പഞ്ചായത്തിലെ ഏക മുസ്ലിം ദേവാലയമാണ്‌ കൊടകര മഹല്ല് ജുമാ-അത്ത്.
കൊടകരയിലെ മുസ്ലിം മതവിഭാഗത്തിന്റെ ആരാധനാകേന്ദ്രമായ ഈ പള്ളി 1969ൽ സ്ഥാപിക്കപ്പെട്ടു.
കൊടക് ജില്ല ഇംഗ്ലീഷ് വിലാസം https://ml.wikipedia.org/wiki/Kodagu
12°25′15″N 75°44′23″E ﻿ / ﻿ 12.4208°N 75.7397°E ﻿ / 12.4208; 75.7397 കർണാടക സംസ്ഥാനത്തിലെ ഒരു ജില്ലയാണ്‌ കൊടക് ( കന്നഡ : ಕೊಡಗು ).
കൂർഗ് എന്ന പേരിലും ഇവിടം അറിയപ്പെടുന്നുണ്ട്.
തെക്ക്പടിഞ്ഞാറു കർണാടകത്തിൽ പശ്ചിമഘട്ടത്തിൽ 4,100 ചതുരശ്രകിലോമീറ്റർ വിസ്തൃതിയിലായിട്ടാണ്‌ ഈ ജില്ല സ്ഥിതി ചെയ്യുന്നത്.
കൂർഗ് മലനിരകൾ കൊടക് ജില്ലയിലാണ് സ്ഥിതി ചെയ്യുന്നത്.
മടിക്കേരി, വിരാജ്പേട്ട്, സോംവാർപേട്ട് എന്ന് മൂന്ന് താലൂക്കുകൾ.
മടിക്കെരി, വിരാജ്പേട്ട് എന്നീ അസംബ്ലി മണ്ഡലങ്ങൾ.
കുടക് ജില്ല മൈസൂർ പാർലമന്റ് മണ്ഡലത്തിന്റെ ഭാഗമാണ് 2001-ലെ കനേഷുമാരി പ്രകാരം ഇവിടത്തെ ജനസംഖ്യ 5,48,561 ആണ്‌.
കുടക് ഭരിച്ചിരുന്നത് ഹാലെരി രാജാക്കന്മാരായിരുന്നു(1600-1834) .
അവരിലെ മൂന്നാമനായ മഡ്ഡുരാജ വടക്കൻ കുടകിലെ കുന്നുകൾ നിരത്തി മഡ്ഡുരാജകേരി സൃഷ്ടിച്ചു .
ആ നഗരമാണ് ഇന്ന് മദിക്കേരി എന്നറിയുന്നത് ആസ്ഥാനവും അതിരുകളും
കൊടക് ജില്ലയുടെ ആസ്ഥാനം മഡിക്കേരി ആണ്‌.
ബാഗ്ലൂരിൽ നിന്നും  252 കി.
മീറ്റർ ദൂരത്തും, സമുദ്രനിരപ്പിൽനിന്നും 1525 മീ ഉയരവുമുണ്ട് മടിക്കേരിക്ക് .
വടക്കുപടിഞ്ഞാറു ഭാഗത്ത് ദക്ഷിണ കന്നഡ ജില്ല , വടക്കു വശത്ത് ഹാസൻ ജില്ല , കിഴക്കു വശത്ത് മൈസൂർ ജില്ല , തെക്കു പടിഞ്ഞാറു വശത്ത് കേരളത്തിലെ കണ്ണൂർ ജില്ല , തെക്കു വശത്ത് വയനാട് ജില്ല എന്നിവയാണ്‌ ഈ ജില്ലയുടെ അതിരുകൾ.
കുടക് ജില്ല കാസർകോട് ജില്ലയിലെ പനത്തടി പഞ്ചായത്തിലെ പാണത്തൂർ, കല്ലപ്പള്ളി  ബളാൽ പഞ്ചയത്തിലെ കോടംഞ്ചേരി എന്നീ സ്ഥലങ്ങളുമായും അതിര് പങ്കിടുന്നുണ്ട്.
കൊടക് പശ്ചിമഘട്ടത്തിലാണ് ഭൂരിഭാഗവും സ്ഥിതിചെയ്യുന്നത്, തേക്ക് കാടുകളും മനോഹരമായ താഴ്വരകളുമാണ് പ്രത്യേകതകൾ.
കാവേരി നദിയുടെ ഉത്ഭവസ്ഥാനം ഇവിടെയാണ് .
അബ്ബി വെള്ളച്ചാട്ടം അബ്ബി വെള്ളച്ചാട്ടം വേനൽകാലദൃശ്യം
മടിക്കേരിയിൽ നിന്നും മൈസൂർ റൂട്ടിൽ 8 കിലോമിറ്റർ ദൂരെയാണീ വെള്ളച്ചാട്ടം.
കാടിനും കാപ്പിതോട്ടങ്ങൾക്കും നടുവിലൂടെ അഞ്ഞൂറു മീറ്ററോളം ഇറങ്ങിചെല്ലമ്പോൾ ഏകദേശം 100 അടി ഉയരത്തുനിന്നും  7 നിലകളായി പരന്നൊഴുകുന്ന ഇതിനെ തൂക്കുപാലത്തിൽ നിന്നും കാണുന്നത് മനോഹരമാണ്.
പക്ഷെ 2018 ആഗസ്ത് മാസത്തിലെ പ്രളയത്തിൽ ഈ തൂക്കുപാലം പൂർണ്ണമായും തകർന്നു പോയി.
ഗദ്ദിഗെ ഗഡ്ഡിഗയിലെ ശവകുടീരം.
മടിക്കേരിയിൽ രാജാക്കന്മാരുടെ ശവകുടീരമായ ഗഡ്ഡിഗയിൽ ഉള്ള രണ്ട് നന്ദി പ്രതിമകൾ
മടിക്കേരിയിലെ  രാജാക്കന്മാരുടെ ശവകുടീരങ്ങൾ നിൽക്കുന്ന ഭൂമി.
ഇസ്ലാമിക് ശൈലിയിൽ തീർത്ത മൂന്നു കുടിരങ്ങളാണുള്ളത്.
വീരരാജേന്ദ്രന്റെയും പത്നിമഹാദേവിഅമ്മയുടെയും സ്മരണക്കാണ് നടുവിലെ കുടീരം അതിനു രണ്ടുവശമായി അദ്ദേഹത്തിന്റെ മരുമകൻ ലിംഗരാജേന്ദ്രന്റെ യും അദ്ദേഹത്തിന്റെ.
രാജഗുരു രുദ്രപ്പയുടെയും കുടീരങ്ങളാണ് 1820കളിൽ ആണ് ഇവ പണികഴിപ്പിച്ചതെന്നു കരുതുന്നു.
അതിനുസമീപമായി ആരാധനാമൂർത്തിയായ ശിവന്റെ ഓർമ്മക്ക് രണ്ട് നന്ദിപ്രതിമകളുണ്ട്.
ഇന്ന് പുരാവസ്തുവകുപ്പിന്റെ കീഴിൽ ഒരു നല്ല ഉദ്യാനമായി ഇവിടം പരിപാലിക്കുന്നു.
രാവിറ്റെ 10മണിമുതൽ കുടീരത്തിന്റെ ഉള്ളീൽ കയറി ദർശിക്കാവുന്നതാണ് ഓംകാരേശ്വരക്ഷേത്രം
മടിക്കേരി നഗരത്തിൽ മുസ്ലിം വാസ്തുമാതൃകയിൽ നിർമ്മിക്കപ്പേട്ട വിശ്വനാഥക്ഷേത്രം.
ഇവിടുത്തെ ഒരുരാജാവ് ഒരു സാത്വികനായ ബ്രാഹ്മണനെ  വധിച്ചു എന്നും ബ്രഹ്മരക്ഷസ്സിന്റെ ഉപദ്രവത്തിനു പരിഹാരമായി കാശിയിൽ നിന്നും വിശ്വനാഥനെ ഇവിടെ കൊണ്ടുവന്നു പൂജിക്കാൻ തുടങ്ങി എന്നും ഐതിഹ്യം.
മടിക്കേരി കോട്ട
ഇംഗ്ലീഷ് വാസ്തുശൈലിയിൽ നിർമ്മിക്കപ്പെട്ട് കൊട്ടാരം.
ഇപ്പോൾ ഗവർമെന്റ് ഓഫീസുകൾ പ്രവർത്തിക്കുന്നു.
അതിനു സമീപമുള്ള രണ്ട് ആനകളുടെ പ്രതിമ പ്രശസ്തം.
രാവിലെ ആനയുടെ ചിന്നം വിളി സഹിക്കാതെ വീരരാജ എന്ന രാജാവ് ജനലിലൂടെ മുറ്റത്ത് നിർത്തിയിരുന്ന രണ്ടാനകളെയും വെടിവെച്ചുകൊന്നു എന്നും പിന്നീട് പ്രായശ്ചിത്തമായി അവയുടെ പ്രതിമ ഉണ്ടാക്കി എന്നും പറയപ്പെടുന്നു.
കോട്ടക്കകത്ത് ഒരു ഗണേശക്ഷേത്രം, ഒരു പള്ളി  , രാജവംശത്തെക്കുറിച്ചുള്ള ഒരു മ്യൂസിയം എന്നിവയും ഉണ്ട്.
രാജാസീറ്റ് a huge thanni tree (Terminalia bellirica) at rajaseat a valley view from rajaseat rajaseat, a view point
മടിക്കേരിയിൽ നഗരത്തിനു സമീപം ഒരു താഴ്വാരത്തിനെ ദൃശ്യം കാണാവുന്ന ഒരു സുന്ദരപ്രദേശമാണിത്.
ഇവിടെ രാജാവ് വൈകുന്നേരങ്ങളിൽ വന്നിരിക്കുമായിരുന്നു എന്ന് പറയപ്പെടുനു.
ഉമ്മത്തിന്റെ (detura metal) പൂകൊണ്ട് അലങ്കരിച്ച നർത്തകിമാർ നടത്തുന്ന ഉമ്മത്തറ്റ് എന്ന് ഒരു നൃത്തരൂപം ഇവിടെ അരങ്ങേറിയിരുന്നതായി പറയുന്നു.
ഇപ്പോൾ ഒരു നല്ല ഉദ്യാനമായി അത് പരിപാലിക്കുന്നു.
കുട്ടികൾക്കായി ഒരു കളിത്തീവണ്ടിയൂം ഇവിറ്റെ ഒരുക്കിയിട്ടുണ്ട്.
അതിനു സമീപം ചൗട്ടി മാരിയമ്മൻ കോവിൽ എന്ന പുരാതന ക്ഷേത്രവും ഉണ്ട്.
നിസർഗ്ഗധാം
മടിക്കേരിനിന്ന് 25 കിമിയും കുശാൽനഗറത്തുനിന്നും 4 കിമി യും അകലെ കാവേരിയിലെ ഒരു നൈസർഗ്ഗിഗദ്വീപാണ് നിസർഗ്ഗധാം എന്നപേരിൽ സൃഷ്ടിച്ചിട്ടുള്ളത്.
ആനസവാരി, ഏറുമാടം , മാൻ പാർക്ക് , എന്നിവ ആകർഷണീയമാണെങ്കിലും.
ഈ വനത്തിലൂടെയുള്ള യാത്രതന്നെയാണ് മനസ്സിനും ശരീരത്തിനും കുളിരുപകരുന്നത് ഹാരങ്കി ഡാം
കുശാൽ നഗരത്തിൽ നിന്നും സിദ്ധാപുര റൂട്ടിൽ നിസർഗ്ഗധാമിൽ നിന്നും 8 കിമി ദൂരെ ആണ് 2775 ഫീറ്റ് നീളവും 174ഫീറ്റ് ഉയരവുമുള്ള ഹാരങ്കി ഡാം.
കുടകിലെ ഒരേഒരു ജലസംഭരണിയാണീത്.
ദുബാരെ ആനക്യാമ്പ് നാംഡ്രോലിങ്ങ് സന്യാസ മഠം
കുശാൽ നഗരത്തിൽ നിന്നും സിദ്ധാപുര റൂട്ടിൽ 15 കിലൊമിറ്റർ പോകുമ്പോൾ കാവേരി നദിയിലെ ദ്വീപാണ് ദുബാരെ.
അവിടെ വനം വകുപ്പിന്റെ ആനപരിശീലനകേന്ദ്രം പ്രവർത്തിക്കുന്നു.
21 ആനകളുള്ള അവിടെ സന്ദർശകർക്ക് ആനയെ കുളിപ്പിക്കാനും തീറ്റികൊടുക്കാനും എല്ല്ലം പാപ്പാന്മാരെ സഹായിക്കാം.
ആന പരിശീലനവും കാണാൻ സാധിക്കും.
ചിത്രശാല രാജാ സീറ്റ് എന്ന സ്ഥലത്തു നിന്നുള്ള കുടകിന്റെ മലനിരകളുടെ കാഴ്‌ച കൂർഗിലെ ടൗൺഹാൾ കൂർഗിലെ ടൂറിസം ഇൻഫർമേഷൻ സെന്റർ സുവർണ്ണ ക്ഷേത്രം , നാംദ്രോലിങ്ങ് സന്യാസ മഠം elephants at makikkeri fort madikkeri fort/palace another huge thanni tree the monastry and hostel at bylakkuppe omkareswara temple makikkeri, which is of muslim style archetecture the wall painting at bailakkuppe the prayar hall at bailakkuppa the holy statues of budha,  amithayuh and padmasambhava who is the founder of tibatan budhisam the main gate view of bailakkuppe temple nisargadhama river elephent safari at nisargadhama deerpark a view from dubare elephant camp, kudaku കൂർഗ്ഗ് വനാതിർത്തി കണ്ണൂർ ജില്ല മണക്കടവിനു് സമീപം Kodagu district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം 1 2 http://www.karnataka.com/tourism/coorg ↑ http://www.homestaykodagu.com/
കൊടക് മരത്തുള്ളൻ ഇംഗ്ലീഷ് വിലാസം https://ml.wikipedia.org/wiki/Hyarotis_microstictum
ബ്രഷ് ഫ്ലിറ്റർ എന്നുമറിയപ്പെടുന്ന ഹാർപോറ്റിസ് മൈക്രോസ്റ്റിക്കം ( Hyarotis microstictum ), ഹെസ്പെരിയൈഡേ എന്ന കുടുംബത്തിലെ ഒരു ചിത്രശലഭമാണ്.
ദക്ഷിണേന്ത്യയിലും ഇന്തോ മലയൻ ജൈവമേഖലയിലും ( ആസ്സാം മുതൽ ബർമ്മ , തായ്ലാന്റ് , ലാൻകാവി , മലയ , ബോർണിയോ , സുമാത്ര , ഫിലിപ്പൈൻസ് ) ഈ ശലഭം കാണപ്പെടുന്നു.
കൂർഗ ( H. m. coorga ഇവാൻസ് 1949, കൊടക് മരത്തുള്ളൻ ), 1949-ൽ ദക്ഷിണേന്ത്യയിൽ നിന്നും കണ്ടെത്തിയ ഒരു ഉപസ്പീഷീസ് ആണ്.
മൈക്രോസ്റ്റിക്റ്റം ( H. m. microstictum (വുഡ്-മേസൺ ഡി നൈസ്വില്ലെ) [1887]) ഇന്തോ-മലയൻ മേഖലയിലെ ഉപസ്പീഷീസ് ആണ്.
കൊടക്കാട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കാസറഗോഡ് ജില്ലയിലെ ഒരു ഗ്രാമമാണ് കൊടക്കാട് .
As of 2001 ഇന്ത്യയിലെ സെൻസസ് അനുസരിച്ച്, കൊടക്കാട് 9716 ജനങ്ങളുണ്ട്.
അതിൽ, 4626 പുരുഷന്മാരും 5090 സ്ത്രീകളുമുണ്ട്.
സ്ഥാനം കിഴക്ക്: പയ്യന്നൂർ വടക്ക്: കാഞ്ഞങ്ങാട് താലൂക്ക് പടിഞ്ഞാറ്: പിലിക്കോട് ഗതാഗതം
ദേശീയപാത 66ലേയ്ക്കു ഗ്രാമീണറോഡുകൾ യോജിപ്പിച്ചിരിക്കുന്നു.
മാംഗളൂരിൽനിന്നുമുള്ള റെയിൽവേപാതയാണ് അടുത്തുകൂടി കടന്നുപോകുന്ന റയിൽവേ ലൈൻ.
ചെറുവത്തൂർ റെയിൽവേ സ്റ്റേഷൻ ആണ് അടുത്ത പ്രധാന റെയിൽവേ സ്റ്റേഷൻ.
ചന്ദേര എന്ന ചെറിയ റെയിൽവേ സ്റ്റേഷനും അടുത്തുണ്ട്.
കോഴിക്കോട് കരിപ്പൂർ വിമാനത്താവളമാണ് ഇപ്പോൾ അടുത്ത വിമാനത്താവളം.
കണ്ണൂർ വിമാനത്താവളം വന്നാൽ അതാകും അടുത്ത വിമാനത്താവളം.
സ്ഥലങ്ങൾ തിരുവനന്തപുരം- 533 കി.
മാംഗളൂർ- 91 കി.
കാസറഗോഡ് (ജില്ലാ ആസ്ഥാനം)- 48 കി.
ചെമ്പ്രക്കാനം- 2 കി.
ചെറുവത്തൂർ- 4 കി.
പിലിക്കോട്- 4 കി.
മുഴക്കോം- 5 കി.
പയ്യന്നൂർ- 12 കി.
കാഞ്ഞങ്ങാട്- 16 കി.
തളിപ്പറമ്പ- 28 കി.
തൃക്കരിപ്പൂർ- അടുത്ത ഗ്രാമങ്ങൾ
ചന്ദേര(ദൂരം: 4.7 കി. മീ), കാലിക്കടവ് (ദൂരം: 4.6 കി. മീ), ഓയോലം, പൊള്ളാപ്പൊയിൽ, വലിയപൊയിൽ, വെങ്ങാപ്പാറ, വെള്ളച്ചാൽ, പാല(ദൂരം: 2.3 കി. മീ), പാലക്കുന്ന്, ഓലാട്ട്, പടുവളം (ദൂരം: 4.9 കി. മീ) ഭാഷ
മലയാളം ആണ് ഔദ്യോഗികമായി ഉപയോഗിക്കുന്നത്.
വിദ്യാഭ്യാസം കെ. എം. വി. എച്ച്. എസ്.എസ്. കൊടക്കാട് എ.യു.പി.എസ്.ഓലാട്ട് എ. എ. എൽ. പി. സ്കൂൾ പൊള്ളാപ്പൊയിൽ ജി ഡബ്ല്യു യു പി സ്കൂൾ കുഞ്ഞിപ്പാറ ബാങ്കുകൾ സിന്തിക്കേറ്റ് ബാങ്ക് കൊടക്കാട് സർവ്വീസ് സഹകരണ ബേങ്ക് അവലംബം
കൊടക്കാട്ടുമുറി
കേരളത്തിലെ കോഴിക്കോട് ജില്ലയിലെ കൊയിലാണ്ടി താലൂക്കിൽ വിയ്യൂരംശത്തിൽ സ്ഥിതിചെയ്യുന്ന പ്രദേശമാണ് കൊടക്കാട്ടുംമുറി.
തെക്ക്  പുളിയഞ്ചേരി, വടക്ക് മുചുകുന്ന്, കിഴക്ക്  നെല്ല്യാടി,  പടിഞ്ഞാറ് മൂടാടി പഞ്ചായത്ത്  എന്നിവയാണ്  കൊടക്കാട്ടുമുറിയുമായി അതിർത്തി പങ്കിടുന്ന പ്രദേശങ്ങൾ.
കൊയിലാണ്ടി മുൻസിപ്പാലിറ്റിയിലെ മൂന്നും നാലും വാർഡുകൾ കൊടക്കാട്ടുമുറിയിലാണ് ഉൾപ്പെടുന്നത്.
കൊടക്കാട്ടുമുറിയുടെ വടക്ക് കിഴക്ക് ഭാഗത്തായി അകലാപ്പുഴ ഒഴുകുന്നു.
വ്യവസായം മൺപാത്ര നിർമ്മാണശാല മാണീസ് അവിൽ വിദ്യാലയം കൊളക്കാട് മിക്സഡ് എ.ൽ.
പി. സ്കൂൾ അംഗനവാടി പുതുക്കുടി അംഗനവാടി പുറ്റാണികുന്നുമ്മൽ അംഗനവാടി കക്കൂഴിപറമ്പിൽ അംഗനവാടി പ്രധാന സ്ഥാപനങ്ങൾ കമ്മ്യൂണിറ്റി ഹാൾ വീവൺ കലാസമിതി ദേവാലയങ്ങൾ ദൈവത്തുംകാവ് പരദേവത ക്ഷേത്രം അരീക്കണ്ടി ഭഗവതി ക്ഷേത്രം
കൊടകര ഫൊറോന പള്ളി ഇംഗ്ലീഷ് വിലാസം https://ml.wikipedia.org/wiki/Kodakara_Forane_Church
തൃശ്ശൂർ ജില്ലയിലെ കൊടകരയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് കൊടകര സെന്റ് ജോസഫ്സ് ഫൊറോന പള്ളി (St: Joseph;s  Forane Church).
വിശുദ്ധ യൗസേപ്പ് പിതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള കൊടകര ഫൊറോന പള്ളിയുടെ കീഴിൽ ഈ പള്ളിയടക്കം 17 ഇടവക പള്ളികളുണ്ട്.
കൊടകര പള്ളി 2 അമ്പനോളി പള്ളി 3 ആനത്തടം പള്ളി 4 ചൊക്കന പള്ളി 5 കനകമല പള്ളി 6.
കൊടുങ്ങ പള്ളി 7 കോർമല പള്ളി 8 ലൂർദ്ദ്പുരം പള്ളി 9.
മറ്റത്തൂർ പള്ളി 10 മൂന്നുമുറി പള്ളി 11.
മുരിക്കിങ്ങൽ പള്ളി 12.
പാറേക്കാട്ടുകര പള്ളി 13 ശാന്തിനഗർ പള്ളി 14.
വല്ലപ്പാടി പള്ളി 15 വാസപുരം പള്ളി 16 വീരഞ്ചിറ പള്ളി 17 വെള്ളിക്കുളങ്ങര പള്ളി ചിത്രശാല പുറത്തേക്കുള്ള കണ്ണികൾ രൂപതയുടെ വെബ്‌സൈറ്റിലെ പള്ളിയുടെ താൾ Archived 2016-03-04 at the Wayback Machine .
കൊടകര ബ്ലോക്ക് പഞ്ചായത്ത്
തൃശ്ശൂർ ജില്ലയിൽ മുകുന്ദപുരം താലൂക്കിലാണ് 297.80 ചതുരശ്രകിലോമീറ്റർ വിസ്തീർണ്ണമുള്ള കൊടകര ബ്ളോക്ക് പഞ്ചായത്ത് സ്ഥിതി ചെയ്യുന്നത്.
കൊടകര ബ്ളോക്ക് പഞ്ചായത്തിൽ അളഗപ്പനഗർ , കൊടകര , മറ്റത്തൂർ , നെന്മണിക്കര , പുതുക്കാട് , തൃക്കൂർ , വരന്തരപ്പിള്ളി എന്നീ ഗ്രാമപഞ്ചായത്തുകളാണ് ഉൾപ്പെടുന്നത്.
സമുദ്രനിരപ്പിൽ നിന്നും 10 മുതൽ 35 മീറ്റർ വരെ ഉയരത്തിലാണ് ഈ പ്രദേശം സ്ഥിതി ചെയ്യുന്നത്.
ആദ്യകാലത്ത് കൊടകര, മറ്റത്തൂർ, വരന്തരപ്പിള്ളി, അളഗപ്പനഗർ, തൃക്കൂർ, പുതുക്കാട് എന്നീ 6 പഞ്ചായത്തുകൾ ഉൾപ്പെട്ടതായിരുന്നു കൊടകര ബ്ളോക്ക്.
പിന്നീട് 1977-ൽ തൃക്കൂർ പഞ്ചായത്ത് വിഭജിച്ച് നെന്മണിക്കര പഞ്ചായത്ത് കൂടി രൂപികരിച്ചതോടെ ബ്ളോക്കിലെ പഞ്ചായത്തുകളുടെ എണ്ണം 7 ആയി വർദ്ധിച്ചു.
അതിരുകൾ കിഴക്ക് - പശ്ചിമഘട്ട മലനിരകൾ പടിഞ്ഞാറ് - ചേർപ്പ്, ഇരിങ്ങാലക്കുട ബ്ളോക്കുകൾ വടക്ക് -  തൃശ്ശൂർ കോർപ്പറേഷനും ചേർപ്പ് ബ്ളോക്കും തെക്ക്‌ - ചാലക്കുടി നഗരസഭയും ചാലക്കുടി ബ്ളോക്കും ഗ്രാമപഞ്ചായത്തുകൾ അളഗപ്പനഗർ ഗ്രാമപഞ്ചായത്ത് കൊടകര ഗ്രാമപഞ്ചായത്ത് മറ്റത്തൂർ ഗ്രാമപഞ്ചായത്ത് നെന്മണിക്കര ഗ്രാമപഞ്ചായത്ത് പുതുക്കാട് ഗ്രാമപഞ്ചായത്ത് തൃക്കൂർ ഗ്രാമപഞ്ചായത്ത് വരന്തരപ്പിള്ളി ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല തൃശ്ശൂർ താലൂക്ക് മുകുന്ദപുരം വിസ്തീര്ണ്ണം 297.8 ചതുരശ്ര കിലോമീറ്റർ ജനസംഖ്യ 196,268 പുരുഷന്മാർ 95,485 സ്ത്രീകൾ 100,783 ജനസാന്ദ്രത 659 സ്ത്രീ : പുരുഷ അനുപാതം 1055 സാക്ഷരത 88.95% വിലാസം
കൊടകര ബ്ലോക്ക് പഞ്ചായത്ത് പുതുക്കാട് - 680301 ഫോൺ : 0480 2751462 ഇമെയിൽ‍‍ : kodakarablock@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kodakarablock Archived 2016-03-12 at the Wayback Machine .
കൊടഗനൂർ എസ്. ഗോപിനാഥ്
ഒരു ഇന്ത്യൻ ശസ്ത്രക്രിയാ ഗൈനക്കോളജിസ്റ്റാണ് ഡോ. കൊടഗനൂർ എസ്. ഗോപിനാഥ്, MS, FAMS, FRCS (Edin) .
രാജ്യത്തെ പ്രധാന മെഡിക്കൽ ബഹുമതിയായി കണക്കാക്കപ്പെടുന്ന ഡോ. ബിസി റോയ് അവാർഡ് ഉൾപ്പെടെ നിരവധി അവാർഡുകൾ അദ്ദേഹം നേടിയിട്ടുണ്ട്.
ഓങ്കോളജി മേഖലയിലെ അദ്ദേഹത്തിന്റെ സേവനങ്ങളെ ഇന്ത്യൻ രാഷ്ട്രപതി അംഗീകരിച്ച് 2010 ൽ നാലാമത്തെ പരമോന്നത സിവിലിയൻ അവാർഡ് പത്മശ്രീ അദ്ദേഹത്തിന് നൽകി ജീവചരിത്രം
I owe almost everything to my sister, Vimala," Dr Gopinath said on joining Kidwai Memorial Institute of Oncology , She supported me after my father.
She had read about the vacancy in Kidwai and called me here
കൊഡഗനൂർ എസ് ഗോപിനാഥ് ജനിച്ചത് കർണാടകയിലെ ഒരു ചെറിയ പട്ടണമായ ദാവൺഗരെയിലാണ്.
സെന്റ് പോൾസ് കോൺവെന്റ് സ്കൂളിൽ ആദ്യകാല വിദ്യാഭ്യാസം നേടിയ അദ്ദേഹം 1968 ൽ ദാവൻഗെരെയിലെ ജെജെഎം മെഡിക്കൽ കോളേജിൽ ചേർന്നു.
1975 ൽ മൂന്നാം റാങ്കോടെ എംബിബിഎസ് ബിരുദം നേടി.
കിംഗ് എഡ്വേർഡ് മെമ്മോറിയൽ ഹോസ്പിറ്റലിലും മുംബൈയിലെ സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജിലും ജനറൽ സർജറിയിൽ (എംഎസ്) ഉന്നത പഠനം നടത്തി.
പിന്നീട്, അദ്ദേഹം എഡിന്ബരൊ റോയൽ കോളേജ് ഓഫ് സർജൻസിൽ നിന്നും FRCS ഉം ന്യൂ ഡൽഹിയിലെ നാഷണൽ അക്കാദമി ഓഫ് മെഡിക്കൽ സയൻസിൽ നിന്നും FAMS ഉം സ്വന്തമാക്കി.
എഡിൻ‌ബർഗിൽ നിന്ന് മടങ്ങിയെത്തിയ ഡോ. ഗോപിനാഥ് ബാംഗ്ലൂരിലെ കിഡ്‌വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജിയിൽ ശസ്ത്രക്രിയാ ഗൈനക്കോളജിസ്റ്റായി ചേർന്നു.
1989 ൽ ബാംഗ്ലൂർ ഇൻസ്റ്റിറ്റ്യൂട്ട് ഓഫ് ഓങ്കോളജിയിൽ ജോലി ആരംഭിക്കുന്നതുവരെ അദ്ദേഹം അവിടെ താമസിച്ചു.
ലോകത്തിലെ ഏറ്റവും വലിയ കാൻസർ കെയർ പ്രൊവൈഡേഴ്സ് ആയ ഹെൽത്കെയർ ഗ്ലോബൽ എന്റർപ്രൈസിൽ(HCG) അദ്ദേഹം ഒരു ഡയറക്ടറാണ്, കൂടാതെ ഓങ്കോളജി ബാംഗ്ലൂർ ഇൻസ്റ്റിട്യൂട്ടിലും അംബുജാ ഹെൽത്‌കെയറിലും ഡയറക്ടറും സർജിക്കൽ ഒങ്കോളജിയിൽ കൺസൾട്ടന്റുമാണ്.
ഡോ. ഗോപിനാഥ് കുസും എന്ന കോളേജ് ലക്ചററെ വിവാഹം കഴിച്ചു.
ദമ്പതിമാരുടെ മക്കൾ ശ്രീനിവാസും സിന്ധുരയും ആണ്.
ബാംഗ്ലൂരിലാണ് കുടുംബം താമസിക്കുന്നത്.
മുംബൈയിലെ ടാറ്റ മെമ്മോറിയൽ സെന്ററിലെ തോറാസിക് ഓങ്കോളജി ഫെലോയാണ് ശ്രീനിവാസ്.
സിന്ധൂര ന്യൂയോർക്ക് നഗരത്തിലെ മൗണ്ട് സിനായിലെ ഇക്കാൻ സ്കൂൾ ഓഫ് മെഡിസിനിൽ കാൻസർ ബയോളജിയിൽ പിഎച്ച്ഡി ചെയ്യുന്നു.
ഡോ. ഗോപിനാഥ് ബാംഗ്ലൂർ ഇൻസ്റ്റിറ്റ്യൂട്ട് ഓഫ് ഓങ്കോളജി സ്ഥാപിച്ചു.
അവിടെ ഡയറക്ടർ, കൺസൾട്ടന്റ് സർജിക്കൽ ഗൈനക്കോളജിസ്റ്റ് എന്നീ നിലകളിൽ പ്രവർത്തിക്കുന്നു.
തലയുടെയും കഴുത്തിന്റെയും ശസ്ത്രക്രിയ, ലാപ്രോസ്കോപ്പിക്, പരമ്പരാഗത ശസ്ത്രക്രിയാ രീതികളെക്കുറിച്ചുള്ള താരതമ്യ പഠനം, മലാശയത്തിലെ അർബുദം, ക്യാൻസറിൽ യോഗയുടെ സ്വാധീനം എന്നിവയ്ക്ക് പ്രത്യേക ഊന്നൽ നൽകിക്കൊണ്ട് ഗൈനക്കോളജിയിൽ വിപുലമായ ഗവേഷണം നടത്തിയതായി അറിയപ്പെടുന്നു.
സ്തനാർബുദ ചികിത്സയിൽ സ്പെഷ്യലിസ്റ്റായി അദ്ദേഹം കണക്കാക്കപ്പെടുന്നു.
സ്ഥാനങ്ങൾ 2018 - 2020, പ്രസിഡന്റ് ഇന്റർനാഷണൽ കോളേജ് ഓഫ് സർജൻസ്, ഇന്ത്യൻ വിഭാഗം 2016 - ഇപ്പോൾ വരെ, ബോർഡ് ഓഫ് ഡയറക്ടർ ഏഷ്യൻ ഓങ്കോളജി സൊസൈറ്റി 2013 - 2016 എഡിറ്റോറിയൽ ബോർഡ് അന്നൽസ് ഓഫ് സർജിക്കൽ ഓങ്കോളജി, യുഎസ്എ 2010 - ഇപ്പോൾ വരെ - ഇന്ത്യൻ ജേണൽ ഓഫ് സർജിക്കൽ ഓങ്കോളജി ചെയർമാൻ / എഡിറ്റർ 2006 - പ്രസിഡന്റ്, അസോസിയേഷൻ ഓഫ് സർജൻസ് ഓഫ് ഇന്ത്യ, ചെന്നൈ 2003-2004 - പ്രസിഡന്റ്, ഇന്ത്യൻ അസോസിയേഷൻ ഓഫ് സർജിക്കൽ ഗൈനക്കോളജിസ്റ്റുകൾ 2000 - ഇന്നുവരെ - പ്രസിഡന്റ്, ഓസ്റ്റമേറ്റ്സ് ഇന്ത്യ, ബാംഗ്ലൂർ 2000-2004 - വൈസ് പ്രസിഡന്റ്, ഇന്ത്യൻ സൊസൈറ്റി ഓഫ് ഓങ്കോളജി ചെയർമാൻ - അസോസിയേഷൻ സർജൻസ് ഓഫ് ഇന്ത്യ, കർണാടക ചാപ്റ്റർ 2000-2006 - ജോയിന്റ് എഡിറ്റർ, ഇന്ത്യൻ ജേണൽ ഓഫ് സർജറി 1994–2000 - ഗവേണിംഗ് കൗൺസിൽ അംഗം - അസോസിയേഷൻ ഓഫ് സർജൻസ് ഓഫ് ഇന്ത്യ 1996 - അംഗം - ശാസ്ത്ര ഉപദേശക സമിതി ( ഐസി‌എം‌ആർ ), ന്യൂഡൽഹി അവാർഡുകളും അംഗീകാരങ്ങളും പ്രൊഫസർ ബി.ജി ജിർജ് മെമ്മോറിയൽ പ്രഭാഷണം - 2018 പ്രൊഫസർ എസ് കൃഷ്ണമൂർത്തി മെമ്മോറിയൽ പ്രഭാഷണം - തമിഴ്‌നാട് - 2018 പ്രൊഫസർ ബാലകൃഷ്ണ റാവു അസോസിയേഷൻ ഓഫ് സർജൻസ് ഓഫ് ഇന്ത്യ - 2014 പ്രൊഫസർ കെ പി ഭാർഗവ് മെമ്മോറിയൽ അവാർഡ് - 2013 പത്മശ്രീ - 2010 ഓണററി എഫ്‌ആർ‌സി‌എസ്, റോയൽ കോളേജ് ഓഫ് സർജൻസ് ഓഫ് എഡിൻ‌ബർഗ് ഓണററി FAMS നാഷണൽ അക്കാദമി ഓഫ് മെഡിക്കൽ സയൻസസ്, ന്യൂഡൽഹി - 2004 ഡോ. ബിസി റോയ് അവാർഡ് - 2008 രാജോയ്ത്സവ അവാർഡ് - 2005 അസോസിയേഷൻ ഓഫ് സർജൻസ് ഓഫ് ഇന്ത്യ അവാർഡ് വികാസ് രത്‌ന അവാർഡ് - ഇന്റർനാഷണൽ ഫ്രണ്ട്ഷിപ്പ് സൊസൈറ്റി, ന്യൂഡൽഹി ഓങ്കോളജിയിൽ മമ്മദി സൗദാവർ ട്രാവൽ ഫെലോഷിപ്പ് - 1987.
മികച്ച സിറ്റിസൺ അവാർഡ് - ലയൺസ് ക്ലബ് , പീനിയ - 2002 പ്രസിദ്ധീകരണങ്ങൾ
ഡോ. ഗോപിനാഥ് ഗൈനക്കോളജിക്കൽ പഠനവുമായി ബന്ധപ്പെട്ട നിരവധി ലേഖനങ്ങൾ പ്രസിദ്ധീകരിച്ചു.
{{ cite journal }} : Cite journal requires | journal= ( help ) അവലംബം പുറത്തേക്കുള്ള കണ്ണികൾ Bio on the New Indian Express Archived 2014-08-12 at the Wayback Machine .
doi : 10.1056/NEJMicm1312669 Reference on NEJM Reference on Microsoft Academic Search Book Appointments with Dr Kodaganur S Gopinath
ഇർ‌ഫാൻ ഖാൻ ഇംഗ്ലീഷ് വിലാസം https://ml.wikipedia.org/wiki/Irfan_Khan
ബോളിവുഡ് ഹിന്ദി ചലച്ചിത്രരം‌ഗത്തിനുപുറമേ ബ്രിട്ടീഷ്, അമേരിക്കൻ സിനിമകളിലും അഭിനയിച്ചിരുന്ന ഒരു നടനാനായിരുന്നു ഇർഫാൻ ഖാൻ (ഹിന്ദി: इरफ़ान ख़ान, ഉർദു: عرفان خان; ജീവിതകാലം:  (7 ജനുവരി 1967 - 29 ഏപ്രിൽ 2020).
30 വർഷത്തിലേറെ നീണ്ട തന്റെ കരിയറിൽ 50 ലധികം ചിത്രങ്ങളിൽ അഭിനയിച്ച ഖാന് ഒരു ദേശീയ ചലച്ചിത്ര അവാർഡും ഫിലിംഫെയർ അവാർഡുകളും ഉൾപ്പെടെ നാല് വിഭാഗങ്ങളിലായി നിരവധി അവാർഡുകൾ ലഭിച്ചിട്ടുണ്ട്.
ചലച്ചിത്ര നിരൂപകരും സമകാലികരും മറ്റ് വിദഗ്ധരുമുൾപ്പെടെയുള്ളവർ അദ്ദേഹത്തെ ഇന്ത്യൻ സിനിമയിലെ ഏറ്റവും മികച്ച നടന്മാരിൽ ഒരാളായി കണക്കാക്കുന്നു.
2011-ൽ അദ്ദേഹത്തിന് ഇന്ത്യയിലെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ ലഭിച്ചു.
ചലച്ചിത്രങ്ങളിൽ കൂടാതെ സീരിയലുകളിലും  നാടക തിയേറ്റർ വേദികളിലും ഇദ്ദേഹം അഭിനയിച്ചിട്ടുണ്ട്.
വർഷങ്ങളുടെ നിരന്തര പരിശ്രമത്തേത്തുടർന്ന് സലാം ബോംബെ (1988) എന്ന ചിത്രത്തിലെ ഒരു ചെറിയ വേഷത്തിലൂടെയാണ് ഖാൻ ചലച്ചിത്ര ലോകത്ത് അരങ്ങേറ്റം കുറിച്ചത്.
ദി വാരിയർ (2001) എന്ന ബ്രിട്ടീഷ് സിനിമയിൽ അഭിനയിച്ചതിന് ശേഷം ഹാസിൽ (2003), മക്ബൂൾ (2004) എന്നീ ചിത്രങ്ങളിലെ പ്രധാന വേഷങ്ങളിൽ അഭിനയിച്ചുകൊണ്ട് മുന്നേറ്റം നടത്തി.
ദി നെയിംസേക്ക് (2006), ലൈഫ് ഇൻ എ ...
മെട്രോ (2007), പാൻ സിംഗ് തോമർ (2011) എന്നീ ചിത്രങ്ങളിലെ അഭിനയത്തിന് നിരൂപക പ്രശംസ നേടി.
ഇതിൽ പാൻ സിംഗ് തോമർ (2012) എന്ന ചിത്രത്തിലെ അഭിനയത്തിലൂടെ മികച്ച നടനുള്ള ദേശീയപുരസ്ക്കാരം നേടി.
ദി ലഞ്ച്ബോക്സ് (2013), പിക്കു (2015), തൽവാർ (2015), നോ ബെഡ് ഓഫ് റോസസ്,  എന്നീ ചിത്രങ്ങളിൽ അഭിനയിച്ചതിലൂടെ കൂടുതൽ വിജയങ്ങൾ ലഭിക്കുകയും ദ അമേസിംഗ് സ്പൈഡർമാൻ (2012), ലൈഫ് ഓഫ് പൈ (2012), ജുറാസിക് വേൾഡ് (2015), ഇൻഫെർനോ (2016) എന്നീ ഹോളിവുഡ് ചിത്രങ്ങളിൽ സഹവേഷങ്ങളിൽ പ്രത്യക്ഷപ്പെടുകയും ചെയ്തു.
അദ്ദേഹത്തിന്റെ ഏറ്റവും കൂടുതൽ കളക്ഷൻ നേടിയ ചിത്രമായ ഹിന്ദി മീഡിയം (2017) എന്ന ചിത്രം മികച്ച നടനുള്ള ഫിലിംഫെയർ അവാർഡ് നേടിക്കൊടുത്തു.
അതിന്റെ തുടർച്ചയായ ആംഗ്രെസി മീഡിയം (2020) അദ്ദേഹത്തിന്റെ അവസാന ചിത്രമായിരുന്നു.
2020 ഏപ്രിൽ 29 ന് 53 വയസ് പ്രായമുള്ളപ്പോൾ അദ്ദേഹം അന്തരിച്ചു.